বিফলে পরাগের ৯৫! ‘ডু অর ডাই’ ম্যাচে মাত্র ১ রানে জিতল KKR

ওয়েব ডেস্ক: দিল্লির পর এবার রাজস্থান। পরপর জোড়া জয়ে আপাতত প্লে-অফের লড়াইয়ে টিকে থাকল কলকাতা নাইট রাইডার্স (Kolkata Knight Riders)। রাসেলের (Andre Russell) ফর্মে ফেরা থেকে মঈন, হর্ষিত, বরুণের ধুনাধার বোলিং- রবিবারের ইডেন (Eden Gardens) সবই দেখল। সেই সঙ্গে দেখল কেকেআর-এর জয়। টানটান উত্তেজনার ম্যাচে (KKR vs RR) মাত্র ১ রানে জিতল কেকেআর।

দিনের ম্যাচে টসে জিতে প্রথমে ব্যাটিং করার সিদ্ধান্ত নেন নাইট অধিনায়ক অজিঙ্ক্য রাহানে (Ajinkya Rahane)। ওপেনিং নারিন ব্যর্থ হলেও এদিন ভালো খেলেন আগফগান তারকা রহমানুল্লাহ গুরবাজ। তিনি ২৫ বলে করেন ৩৫ রান। তাঁকে যোগ্য সঙ্গ দেন রাহানে নিজে। ৩০ রান করেন তিনি। এছাড়াও এদিন মিডল অর্ডারে ভালো খেলেন তরুণ অঙ্গকৃষ রঘুবংশী। তাঁর ব্যাট থেকে আসে ৪৪ রান।

আরও পড়ুন: চেন্নাইয়ের বিরুদ্ধে নজির গড়ে ফের শীর্ষে আরসিবি

তবে এদিন ইডেনের প্রধান আকর্ষণ ছিল রাসেল-ঝড়। বৈশাখের বিকেলে কালবৈশাখীর পূর্বাভাস থাকলেও তা শুরু হয় বাইশ গজে। রাসেলের ব্যাট থেকে এদিন একের পর এক আগুন শটে বল বারবার পৌঁছয় গ্যালারিতে। রাসেল এদিন বলে খেলেন অপরাজিত ৫৭ রানের ইনিংস। এছাড়াও শেষদিকে রিঙ্কু ৬ বলে করেন ১৯ রান।

জবাবে ব্যাট করতে নেমে রাজস্থানের শুরুটা সেভাবে হয়নি। এদিন ফের দ্বিতীয় বলে আউট হন বৈভব সূর্যবংশী। তারপর আবার কুণাল সিং রাঠোরের উইকেটও হারায় রাজস্থান। তবে এতে থেমে থাকেনি যশস্বীর ব্যাট। তিনি ২১ বলে ৩৪ রানের ঝোড়ো ইনিংস খেলেন। মাঝে ক্যাপ্টেন রিয়ান পরাগের ব্যাট থেকে আসে আরেক বিধ্বংসী একটি ইনিংস। তিনি মাত্র ৪৫ বলে করেন ৯৫ রান। তবে এরপর হেটমায়ার (২৯) ছাড়া আর কেউই সেভাবে রান পাননি। শেষমেষ রাজস্থানের ইনিংস শেষ হয় ২০৫ রানে।